Robert Malcolm Ward Dixon
Robert Malcolm Ward Dixon er en britisk-australsk lingvist, førende inden for beskrivelsen og klassifikationen af australske sprog.
Dixon har overført Stephen Jay Goulds evolutionsbiologiske teori om springvis udvikling til en ny model for sprogs forandring, hvor perioder med hastig forgrening afløses af perioder med rolig gensidig påvirkning. Hans værk The Rise and Fall of Languages (1997) er blevet en moderne klassiker inden for lingvistikken.
Han er gift med den russiskfødte sprogforsker Alexandra Aikhenvald (f. 1957). Sammen har de siden 2009 ledet et forskningscenter i Cairns ved James Cook University, Queensland. Før da var Dixon professor ved Australian National University i Canberra 1970-1999 og ved La Trobe University i Melbourne 2000-2008.